text: মের্সেদেস (স্পেনীয় ভাষায়: Mercedes) দক্ষিণ-পশ্চিম উরুগুয়ের একটি শহর ও সোরিয়ানো ডিপের্টমেন্টের রাজধানী। শহরটি নেগ্রো নদীর তীরে উরুগুয়ে ও নেগ্রো নদীর সঙ্গমস্থলে অবস্থিত। শহরটি সড়ক, রেল ও বিমানপথে রাজধানী মোন্তেবিদেও-র সাথে সংযুক্ত। এটি একটি নদীবন্দর এবং আশেপাশের অঞ্চলে উৎপাদিত গবাদি পশু, ভেড়া, খাদ্যশস্য ও তৈলবীজের একটি বাজার। এখানে স্থাপিত শিল্পের মধ্যে আছে শস্য প্রক্রিয়াকরণ, তেলবীজ নিষ্পেষণ, এবং কাগজের মিল। পশমের বাজারটিও রমরমা। আরও আছে ইয়ট কেন্দ্র ও স্বাস্থ্যকেন্দ্র। শহরটিতে একটি সঙ্গীত সমাজ, বিস্তৃত গোলাপ বাগান ও নদীর ধারের সুদৃশ্য পার্ক আছে।
  
  বিষয়শ্রেণী:উরুগুয়ের শহর
title: মের্সেদেস